Евразия экономикалык бирлигинин  идентификация каражаттары менен товарларды маркировкалоо жөнүндө 

МАКУЛДАШУУ
Евразия экономикалык бирлигинде мүчө мамлекеттер, мындан ары –  мүчө мамлекеттер деп аталуу менен, 

2014-жылдын 29-майындагы Евразия экономикалык бирлик  жөнүндө Келишимди жетекчиликке алып,

идентификациялоо каражаттары менен товарларды маркировкалоо чөйрөсүндө макулдашылган, координацияланган саясатты жүргүзүүгө умтулуп, 

Евразия экономикалык бирликтин алкагында (мындан ары – Бирлик) мыйзамдуу товар жүгүртүүнү камсыз кылуу, керектөөчүлөрдүн укуктарын коргоо жана аларды жаңылышууга алып келүүчү иш-аракеттердин алдын-алуу максатында төмөнкү бүтүмгө келишти:

1-берене

Ушул Макулдашуудагы максаттар үчүн төмөнкү маанидеги түшүнүктөр колдонулат:

«идентификациялоо каражаттарынын бирдиктүү реестри» - Бирликте товарларды маркировкалоо үчүн колдонулган идентификациялоо каражаттарынын сүрөттөлүшүн, алардын мүнөздөмөлөрү тууралуу маалыматтарды, идентификация каражаттарындагы маалыматтардын курамы жана түзүлүшү тууралуу билдирүүлөрдү камтыган жалпы маалыматтык ресурс;


«Мүчө мамлекеттердин компетенттүү (ыйгарым укуктуу) органдары» - товар жүгүртүүнү көзөмөлдөөнү жана (же) идентификация каражаттары менен маркировкалоо жүргүзүү жөнүндө чечим кабыл алынган товарларды жүгүртүүнү көзөмөлдөө боюнча мүчө мамлекети аткаруу бийлигинин органынын ишмердигин ведомстволор аралык координациялоону көзөмөлдөөнү жана (же) товарларды маркировкалоо маалыматтык тутумунун улуттук компонентинин иштөөсүн жана (же) анын иштөөсүн камсыз кылуу боюнча ишмердиктин координациясын камсыз кылган, ушул өлкөнүн мыйзамдарына ылайык ыйгарым укук берилген мүчө мамлекеттин  аткаруу бийлигинин органы;
«контролдук (идентификациялык) белги» – идентификация каражатын камтыган жана товарларды маркировкалоого арналган, жасалмадан коргоо элементтери (каражаттары) бар (корголгон полиграфиялык продукция) катуу көзөмөлгө алынган бланк (документ);

«маркировкаланган товарлар» – белгиленген талаптарды сактоо менен идентификация каражаттары жана товарларды маркировкалоо маалыматтык тутумунун улуттук компонентине камтылган ишенимдүү маалыматтар (анын ичинде аларга киргизилген идентификация каражаттары жана (же) идентификация каражаттарын камтыган материал алып жүрүүчүлөр тууралуу маалыматтар) киргизилген товарлар;

 «материал алып жүрүүчү» – контролдук (идентификациялык) белги же жасалмадан коргоо элементин камтыган же камтыбаган же идентификация каражатын киргизүүгө, сактоого жана берүүгө арналган түрдүү материалдан жасалган объект;


«товар жүгүртүү» – Бирликтин бажы аймагына товар алып кирүү, сактоо, ташуу, кабыл алуу жана берүү, анын ичинде мүчө мамлекеттердин аймагында аларды сатып алуу жана сатуу;


 «дүңүнөн сатуу» –жеке, үй-бүлө, үй тиричилигине же андан башка максатка байланышпаган багытта колдонулбаган, ишкердик ишмердикке колдонуу (анын ичинде кайра сатуу) үчүн товарды сатып алуу жана сатуу боюнча соода ишмердигинин түрү;

«маркировкалоого тийиш болгон товардын калдыктары» – маркировкалоо жүргүзүү жөнүндө чечим кабыл алынган жана маркировка жүргүзүү учурунда мындай товарларды өндүрүүчү жана (же) жүгүртүүчү жеке ишкерлер катары катталган юридикалык жана физикалык жактардын ээлигинде (мындан ары – жеке ишкерлер) жана (же) колдонуусунда болгон товарлар;


«чекене сатуу» – ишкердикти жүргүзүүгө байланышпаган жеке, үй-бүлөлүк, тиричиликтик же башка максатта колдонуу үчүн товарды сатып алуу жана сатуу боюнча соода ишмердигинин түрү;


«идентификациялоо каражаты» – штрих код түрүндө берилген же радио жыштыгынын белгисине жаздырылган же автоматтык идентификациялоонун башка каражатын колдонуу менен берилген машина окуй ала турган үлгүдөгү символдордун өзгөчө ырааттуулугу;

«чек аралар аралык сатуу» – бир мүчө мамлекеттин аймагынан экинчи мүчө мамлекеттин аймагына эки тараптуу соода-сатыктын алкагында жүргүзүлгөн дүңүнөн сатуу;


«эмитенттер» – идентификация каражаттарын жана (же) идентификация каражаттарын камтыган материалдык алып жүрүүчүлөрдү даярдаган, жалпылаган жана (же) саткан мүчө мамлекеттин аткаруу бийлигинин органдары жана (же) уюмдар.


Ушул Макулдашууда колдонулган башка түшүнүктөр 2014-жылдын 29-майындагы Евразия экономикалык бирлиги жөнүндө Келишимде аныкталган жана Бирликтин алкагында эл аралык келишимдерде аныкталган маанилеринде колдонулат.
2-берене


1. 
Ушул Макулдашуу Бирликтин алкагында идентификация каражаттары менен унификацияланган товарларды маркировкалоо тартибин аныктайт (мындан ары – товарларды маркировкалоо).

2. Ушул Макулдашуунун жарамдуулугу маркировка, ошондой эле эмитенттерди жүргүзүү жөнүндө чечим кабыл алынган товарларды өндүргөн жана (же) жүгүрткөн юридикалык жактарга жана жеке ишкерлерге тиешелүү болуп саналат.
3-берене


1. Бирликтин алкагында Евразия экономикалык комиссиясынын кеңешинин (мындан ары - Комиссиясынын кеңеши) чечими боюнча товарга маркировка жүргүзүлүүсү мүмкүн.


2. Комиссиянын кеңеши Евразия экономикалык комиссиясы (мындан ары – Комиссия) мүчө мамлекеттердин сунуштарынын (негиздемеси менен), товарларга маркировка жүргүзүүнүн максатка ылайыктуулугу жөнүндө талдоонун (анын ичинде маркировка жүргүзүүдө мүчө мамлекеттен күтүлгөн жыйынтыктар тууралуу маалыматтар, мындай товарларды керектөөчү негизги керектөөчүлөрдү же керектөөчүлөрдүн тобун көрсөтүү), ишкердикти жүргүзүү шарттарына маркировка жүргүзүүнүн таасири жөнүндө маалыматтын (анын ичинде юридикалык жактардын жана жеке ишкерлердин мүмкүн болгон чыгашалары жөнүндө маалыматтар, товардын баасынын жана идентификациялоо каражатынын баасынын байланышы), мындай товарларга маркировка жүргүзүүнүн технологиялык мүмкүнчүлүктөрүнүн, ошондой эле мындай товарларга тиешелүү товар жүгүртүүнү контролдоонун колдонуудагы башка тутуму тууралуу маалыматтардын негизинде товарларга маркировка жүргүзүү жөнүндө чечим кабыл алат.

3. Товарлар аларга же алардын таңгагына идентификация каражаттарын же идентификация каражаттары камтыган материал алып жүрүүчүлөрдү киргизүү менен маркировкаланат.


4. Товарларга, алардын таңгактарына же материал алып жүрүүчүгө жасалмадан коргоочу элементи жок идентификация каражатын киргизүү аркылуу товарларды маркировкалоого мыйзамсыз идентификация каражаты менен маркировкаланган товарларды мыйзамдуу жүгүртүүгө жол берилбеген шартта гана жол берилет.

5. Идентификация каражаты жөнүндө маалымат Комиссия тарабынан электрондук вариантта түзүлгөн жана жүргүзүлгөн идентификация каражаттарынын бирдиктүү реестрине киргизилет. Идентификация каражаттарынын бирдиктүү реестрин түзүү жана жүргүзүү тартиби Комиссиянын чечими менен аныкталат.

4-берене


Товарларга маркировка жүргүзүлгөн күндөн тарта: мүчө мамлекеттин мыйзамдарында аныкталган учурларда бажы көзөмөлүнүн аймагында бажы көзөмөлүнө алынган товарларды Бирликтин аймагынан чыгарып кетүү максатында сатып алуу жана сатуудан, ушул Макулдашуунун 6-беренесинин 1-пунктунун «в» пункчасына ылайык аныкталган кампа жайларына маркировкаланууга тийиш болгон маркировкаланбаган товарларды ташуудан, аталган товарларды мындай жайларда сактоодон, ошондой эле ушул Макулдашуунун 8-беренесинде көрсөтүлгөн товарлардан сырткары маркировкаланууга тийиш болгон маркировкаланбаган товарларды мүчө мамлекеттердин аймагында сактоого, ташууга, сатып алууга жана сатууга тыюу салынат. Эгер товарлардын калдыгын маркировкалоо каралбаса, анда товарлардын маркировкаланбаган калдыгын сактоого, ташууга, сатып алууга жана сатууга жол берилет;

Бирликтин бажы аймагына киргизилген товарларды маркировкалоо ички керектөө же кайрадан импорттоо үчүн мындай товарларды бажы жол-жоболоштуруусуна  киргизүүгө чейин, ошондой эле мүчө мамлекеттердин мыйзамдарында каралган учурларда – ушул Макулдашуунун 8-беренесинде көрсөтүлгөн товарлардан сырткары эркин бажы аймагынын бажысынын жол-жоболоштуруусуна киргизүүгө чейин жүргүзүлөт. Товарларды маркировкалоо эгер мүчө мамлекеттин мыйзамдарында каралган болсо, ушул Макулдашуунун 6-беренесинин 1-пунктунун «в» пунктчасына ылайык аныкталган кампа жайларында ички керектөөгө коё берүү үчүн же кайрадан импорттоо үчүн бажы көзөмөлүнө киргизилгенден кийин жүргүзүлүшү мүмкүн;

Бирликтин бажы аймагынан тышкары товарларды маркировкалоого жол берилет;


маркировкаланууга тийиш болгон товарларды өндүргөн юридикалык жактар жана жеке ишкерлер тарабынан товарларды маркировкалоо ушул Макулдашуунун 8-беренесинде көрсөтүлгөн товарлардын сырткары ташууга жана (же) мындай товарларды сатуу үчүн сунуш кылууга чейин, анын ичинде аларды сатуу жерине койгонго, алардын үлгүсүн көрсөтүүгө же сатыла турган жерде алар тууралуу маалымат бергенге чейин жүргүзүлөт. Маркировка алар өндүрүлгөн, таңгакталган (кайрадан таңгакталган) жана сакталган жерде жүргүзүлөт.
5-берене


1. Товарларга маркировка жүргүзүү жөнүндө чечим кабыл алууда Комиссиянын кеңеши мындай товарлардын тизмесин алардын коддорун Евразия экономикалык бирлигинин Тышкы экономикалык ишмердигинин бирдиктүү товардык номенклатурасына (мындан ары – ЕЭБ ТЭИ ТН)  ылайык көрсөтүү менен бекитет жана ошол эле учурда төмөнкүлөрдү аныктайт:


а) идентификация каражаттары, алардын мүнөздөмөлөрү, аларды жалпылаштыруу тартиби, ошондой эле идентификация каражаттарынын бирдиктүү реестринде камтылган маалыматтардын негизинде (алар болгон учурда) идентификация каражаттарында камтылуусу зарыл болгон маалыматтардын курамы жана түзүлүшү;

б) маркировка жүргүзүү күнү жана тартиби;


в) мүчө мамлекеттердин компетенттүү (ыйгарым укуктуу) органдарынын ортосунда жана мүчө мамлекеттердин компетенттүү органдары менен Комиссиянын ортосунда берилген маркировкаланган товарлар тууралуу маалыматтардын форматы, курамы жана түзүлүшү, ошондой эле мындай маалыматтарды берүү мөөнөттөрү;

г) мүчө мамлекеттерде товарлардын калдыгын маркировкалоо зарылдыгы, анын ичинде жүргүзүү мөөнөтү жана товардын калдыгын маркировкалоого коюлган башка талаптар, же мындай зарылчылыктын жок болушу;

д) керектөөчүлөргө жана башка кызыкдар жактарга, анын ичинде товарларды маркировкалоонун маалыматтык тутумунун улуттук компоненттеринин жана интеграциялык компоненттеринин курамында маалыматтык сервис аркылуу кирүүгө уруксат берилген товарларды маркировкалоо маалыматтык тутумунда камтылган маркировкаланган товар жөнүндө маалыматтардын минималдык курамы.


2. Комиссиянын кеңеши тарабынан белгилүү товарларга же товарлардын тобуна карата, маркировкаланган товарларды жүгүрткөн юридикалык жактарда жана жеке ишкерлерде мындай товарлар тууралуу маалыматтарды алар катталган аймактагы мүчө мамлекеттин компетенттүү (ыйгарым укуктуу) органдарына берүү милдети пайда болгон учурда ушул Макулдашуунун 9-беренесинин үчүнчү жана жетинчи абзацтарында көрсөтүлгөн операциялар толукталышы же жокко чыгарылышы мүмкүн.

3. Товарга маркировка жүргүзүү жөнүндө Комиссиянын кеңешинин чечими мындай чечим расмий жарыяланган күндөн тарта 90 календарлык күндөн кеч эмес күчүнө кирет.


4. Товарларга маркировка жүргүзүү жөнүндө Комиссиянын чечими күчүнө киргенден күндөн тарта 60 календарлык күндөн кеч эмес мүчө мамлекеттер Комиссия өздөрүнүн компетенттүү (ыйгарым укуктуу) органдары жөнүндө маалымдайт.


5. Мүчө мамлекеттердин мыйзамдарына ылайык маркировкаланган товарларга Бирликтин алкагында товарларга маркировка жүргүзүү күнүнөн тарта, мындай мүчө мамлекеттер аймактарында бул товарларга маркировка жүргүзүлүшүн ушул Макулдашууда каралган талаптарга жана аларга ылайыкташтырылып кабыл алынган Комиссиянын актыларынын талаптарына ылайык камсыз кылат.

6-берене


1. Мүчө мамлекеттер Комиссиянын кеңешинин товарларга маркировка жүргүзүү жөнүндө чечими күчүнө кирген күндөн тарта 120 календарлык күндөн кеч эмес, бирок товарларга маркировка жүргүзүү күнүнөн мурун төмөнкүлөрдү аткарууга тийиш:

а) идентификация каражаттарын каттоо тартибин жана (зарыл учурда) идентификация каражаттарын камтыган материал алып жүрүүчүлөрдү сатуу жана каттоо тартибин аныктайт;


б) эмитенттердин реестрин түзөт (зарыл учурда);


в) маркировкаланууга тийиш болгон товарларды жүгүрткөн
юридикалык жактарга жана жеке ишкерлерге товарларды ички керектөө үчүн коё берүүгө же кайрадан импорттоо жол-жоболоруна киргизгенден кийин гана маркировкалоого уруксат берилген кампа жайларына коюлган талаптарды аныктайт (зарыл учурда) жана (же) мындай кампа жайлардын тизмесин аныктайт (зарыл учурда);


г) маркировкаланууга тийиш болгон товарларды өндүргөн жана жүгүрткөн юридикалык жактар, жеке ишкерлер жана эмитенттер тарабынан (зарыл учурда) мүчө мамлекеттердин компетенттүү (ыйгарым укуктуу) органдарына берилген маалыматтардын форматына, курамына жана түзүлүшүнө болгон талаптарды, ошондой эле Комиссиянын кеңеши тарабынан белгиленген талаптарга кошумча мындай маалыматтарды берүү мөөнөтүн аныктайт;


д) Комиссиянын кеңеши тарабынан товардын калдыктарын маркировкалоо жөнүндө чечим кабыл алынган учурда маркировкаланууга тийиш болгон товардын калдыктарын маркировкалоо тартибин аныктайт (зарыл учурда);

е) маркировкаланууга тийиш болгон товарларды жүгүрткөн юридикалык жактардын жана жеке ишкерлердин операцияларында мындай товарлар тууралуу маалыматтарды өздөрүнүн мүчө мамлекеттердин компетенттүү (ыйгарым укуктуу) органына берүүдө зарылчылык чыкканда, ошондой эле мындай маалыматтарды берүүнүн курамына, түзүлүшүнө, форматына жана мөөнөтүнө коюлган талаптарга, эгер ушул Макулдашуунун 5-беренесинин 2-пунктуна ылайык Комиссиянын кеңеши тарабынан башка аныкталбаса, ушул Макулдашуунун 9-беренесинин үчүнчү жана жетинчи абзацтарында көрсөтүлгөн операцияларга толуктоо катары (зарыл учурда) аныкталат;

ж) керектөөчүлөргө жана башка кызыкдар жактарга, анын ичинде товарларды маркировкалоонун маалыматтык тутумунун улуттук компоненттеринин жана интеграциялык компоненттеринин курамында маалыматтык сервис аркылуу кирүүгө уруксат берилген товарларды маркировкалоо маалыматтык тутумунда камтылган маркировкаланган товар жөнүндө маалыматтардын кошумча курамын (зарыл учурда) аныйтайт;

з) ушул Макулдашуунун жоболоруна жана ага ылайыкташтырылып Комиссия тарабынан кабыл алынган актыларга каршы келбеген товарларга маркировка жүргүзүүнүн башка талаптарын жана шарттарын аныктайт.

7-берене


1. Мүчө мамлекеттер Комиссияга аймактарына Бирликтин алкагында маркировкаланууга жатпаган товарларды өз аймагында маркировкалоо максаты жөнүндө кабар берет, ошондой эле мындай товарлар жана мүмкүн болсо идентификация каражаттары, аларды товарга киргизүү ыкмалары жана товарды маркировкалоо күнү тууралуу маалыматты жиберет.

2. Комиссия ушул Макулдашуунун 1-пунктунда көрсөтүлгөн кабарды бир же бир нече мүчө мамлекеттен алгандан тарта 10 календарлык күндүн ичинде башка мүчө мамлекеттерге кабарлайт жана Комиссиянын кеңешинин жакынкы отурумунун күн тартибине кошот.


3. Ушул Макулдашуунун 2-пунктунда көрсөтүлгөн кабар жөнөтүлгөн күндөн тарта 3 ай ичинде Комиссиянын кеңеши тарабынан ушул Макулдашуунун 3-беренесинин 2-пунктунун жобосун эске алуу менен ушул Макулдашуунун 5-беренесинин 1-пунктунда каралган товарларды маркировкалоо жөнүндө чечим кабыл алынбаса, мүчө мамлекеттер өз аймактарында мыйзамдарына ылайык товарларга маркировка жүргүзө алышат.


Ушул пункттун биринчи абзацынын жобосу ушул Макулдашуу күчүнө кирген күнү мыйзамдарына ылайык мүчө мамлекеттердин өздөрүнүн аймагында колдонулган товарларды маркировкалоого тийиштүү болуп саналбайт.

4. Эки же андан көп мүчө мамлекеттердин бир эле товарга карата маркировка киргизүү жөнүндө масаты болгон учурда, ошондой эле ошол эле учурда ушул Макулдашуунун жоболорун жетекчиликке алуу менен компетенттүү (ыйгарым укуктуу) органдардын ортосунда эки тараптуу маалыматтык кызматташтык жүргүзүп, мүчө мамлекеттер Комиссияга мындай кызматташтыкты жүзөгө ашыруу үчүн Бирликтин интеграцияланган маалыматтык тутумун колдонуу жөнүндө суроо-талап жөнөтө алышат.

8-берене


Товарларды маркировкалоого коюлган талаптар төмөнкүлөргө карата колдонулбайт:


Бирликтин бажы аймагынан чыгарып кетүү үчүн бажынын жол-жоболоруна киргизилген товарларга;


сактоодо жана ташууда стандартташтыруу чөйрөсүндө Бирликтин органдарынын актыларынын, ошондой эле мүчө мамлекеттердин ченемдик техникалык актыларынын талаптарына ылайык келүүсүн баалоо максатында тажрыйбадан өткөрүүгө арналган, керектүү сандагы товарлардын көргөзмөсүнө жана үлгүсүнө;

Бирликтин бажы аймагына эл аралык көргөзмөлөрдүн жана жарманкелердин уюштуруучулары жана катышуучулары тарабынан үлгү жана экспонат катары алынып келинген жана сатууга арналбаган товарларга;


мүчө мамлекеттин мыйзамында белгиленген тартипте катталган, чет өлкөлүк кайтарымсыз жана эл аралык техникалык жардам болуп саналган товарларга;


чекене соода алкагында салып алынган жана товарды кайтаруусун тастыктаган документ болгон шартта сатып алуучулар тарабынан сатуучуга кайтарылган товарларга, мүчө мамлекеттин мыйзамдарында белгиленген тартипте аларды сактоого жана ташууга;


салык алынбаган дүкөндөрдө сатылган товарларга;

бажы көзөмөлүнүн аймагында, анын ичинде убактылуу сактоо кампаларында жана бажы кампаларында сакталган товарларга;


бул товарларды өндүргөн жактар аны сактоодо жана колдонууда;


жеке ишкер болуп саналбаган физикалык жактардан алынган товарларга комиссиялык соода жүргүзгөн юридикалык жактар жана жеке ишкерлер тарабынан мындай товарларды сатууга чыгаруу сунушуна чейин, анын ичинде сатуучу жайга койгонго чейин, алардын үлгүлөрүн көргөзгөнгө чейин же алар тууралуу маалыматты сатуучу жайга койгонго чейин бул физикалык жактар менен мүчө мамлекеттердин мыйзамдарында белгиленген тартипте түзүлгөн келишимдин негизинде товарларды сактоого;


камакка алынган, конфискацияланган же башка жол менен мамлекеттин кирешесине айландырылган товарларга жана мүчө мамлекеттин салыктык жана бажы мыйзамдарында каралган милдеттердин аткарылбоосунун эсебинен төлөнгөн товарларды сатып алуу, сактоо, ташуу, сатуу жана колдонууга, ошондой эле жок кылынууга тийиш болгон товарларды сактоого жана ташууга;

жеке колдонуу үчүн алынып келинген товарларга жана физикалык жактар тарабынан чекене сатып алуунун алкагында сатып алынган товарларга, аларды сактоого, ташууга жана колдонууга;


дипломатиялык өкүлчүлүктөр, консулдук мекемелер, эл аралык, мамлекеттер аралык жана өкмөттөр аралык уюмдар, алардын өкүлчүлүктөрү, ошондой эле алардын ичиндеги өлкөлөрдүн өкүлчүлүктөрү тарабынан расмий колдонууга арналган товарларга, аларды сактоого, ташууга жана колдонууга;


жеке ишкер болуп саналбаган физикалык жактарга тиешелүү жана алар тарабынан жеке колдонуу үчүн сатып алынган товарларга аларды жоопкерчиликтүү сактоодо жана аларды сатууга байланышпаган башка кызматтарды көрсөтүүдө;


Бирликтин бажы аймагына эл аралык каттамдарды аткарган аба, суу жана дарыя жолдору аркылуу, ошондой эле эл аралык каттамдарды аткарган жана мүчө мамлекеттин аймагынан тышкары түзүлгөн поезддердин вагон-ресторандары, купе-буфеттери, купе-барлары аркылуу киргизилген товарларга, аларды сактоого, ташууга, сатууга жана колдонууга;
9-берене


Товарларга маркировка жүргүзүлгөн күндөн баштап:


Идентификация каражатын же идентификация каражатын камтыган материал алып жүрүүчүлөрдү даярдаган жана (же) жалпылаштырган жана (же) юридикалык жактарга жана жеке ишкерлерге сатуу ишин жүргүзгөн эмитенттер бул физикалык жактар же жеке ишкерлер катталган мүчө мамлекеттин компетенттүү (ыйгарым укуктуу) органына мындай идентификация каражатын жана (же) материал алып жүрүүчүнү даярдоо жана (же) жалпылаштыруу жана (же) сатуу тууралуу маалыматты электрондук түрдө билдирет;


маркировка жүргүзүү жөнүндө чечим кабыл алынган товарларды Бирликтин бажы аймагына киргизген же өндүргөн юридикалык жактар жана жеке ишкерлер мындай товарларды идентификация каражаты менен белгиленген тартипте маркировкалайт жана бул юридикалык жак жана жеке ишкер катталган мүчө мамлекеттин компетенттүү (ыйгарым укуктуу) органына киргизилген идентификация каражаты жана (же) материал алып жүрүүчү жөнүндө маалыматты электрондук түрдө мүчө мамлекеттин мыйзамдарында белгиленген тартипте жана мөөнөттө, бирок мындай товарларды сатууга чыгаруу сунушуна чейин, анын ичинде сатуучу жайга койгонго чейин, алардын үлгүлөрүн көргөзгөнгө чейин же алар тууралуу маалыматты сатуучу жайга койгонго чейин билдирет;

маркировкаланган товарды чек аралар аралык сатууну жүргүзгөн юридикалык жактар жана жеке ишкерлер мындай сатуунун алкагында сатып алынган товарларга белгиленген тартипте идентификация каражатын жана (же) материал алып жүрүүчүлөрдүн киргизилгени тууралуу маалыматты алар катталган мүчө мамлекеттин компетенттүү (ыйгарым укуктуу) органына электрондук түрдө мүчө мамлекеттин мыйзамдарында белгиленген тартипте жана мөөнөттө, бирок мындай товарларды сатууга чыгаруу сунушуна чейин, анын ичинде сатуучу жайга койгонго чейин, алардын үлгүлөрүн көргөзгөнгө чейин же алар тууралуу маалыматты сатуучу жайга койгонго чейин билдирет;


маркировкаланууга тийиш болгон товарлардын маркировкалоо каралган учурда мындай товарларды чекене жана (же) дүңүнөн сатуу жүргүзгөн юридикалык жактар жана жеке ишкерлер товарлардын калдыктарын идентификация каражаты жана (же) идентификация каражатын камтыган материал алып жүрүүчүлөр менен белгиленген тартипте маркировкалайт жана бул юридикалык жак жана жеке ишкер катталган мүчө мамлекеттин компетенттүү (ыйгарым укуктуу) органына киргизилген идентификация каражаты жана (же) идентификация каражатын камтыган материал алып жүрүүчү жөнүндө маалыматты электрондук түрдө мүчө мамлекеттин мыйзамдарында белгиленген тартипте жана мөөнөттө, бирок мындай товарларды сатууга чыгаруу сунушуна чейин, анын ичинде сатуучу жайга койгонго чейин, алардын үлгүлөрүн көргөзгөнгө чейин же алар тууралуу маалыматты сатуучу жайга койгонго чейин билдирет;
маркировкаланууга тийиш болгон товарларды сатуу ишин жүргүзгөн жана (же) жеке ишкер болуп саналбаган физикалык жактар менен түзүлгөн келишимдин негизинде мындай товарларды комиссиялык сатуу ишин жүргүзгөн юридикалык жактар жана жеке ишкерлер сатып алуучулар тарабынан кайтарылган товарлардын калдыктарын идентификация каражаты жана (же) идентификация каражатын камтыган материал алып жүрүүчүлөр менен белгиленген тартипте маркировкалайт жана бул юридикалык жак жана жеке ишкер катталган мүчө мамлекеттин компетенттүү (ыйгарым укуктуу) органына киргизилген идентификация каражаты жана (же) идентификация каражатын камтыган материал алып жүрүүчү жөнүндө маалыматты электрондук түрдө мүчө мамлекеттин мыйзамдарында белгиленген тартипте жана мөөнөттө, бирок мындай товарларды сатууга чыгаруу сунушуна чейин, анын ичинде сатуучу жайга койгонго чейин, алардын үлгүлөрүн көргөзгөнгө чейин же алар тууралуу маалыматты сатуучу жайга койгонго чейин билдирет;

маркировкаланган товарларды чекене сатуу ишин жүргүзгөн юридикалык жактар жана жеке ишкерлер мындай сооданын алкагында сатылган товарларга киргизилген идентификация каражаты жана (же) идентификация каражатын камтыган материал алып жүрүүчү жөнүндө маалыматты катталган мүчө мамлекеттин мыйзамында мындай билдирүү каралган болсо, катталган мүчө мамлекеттин компетенттүү (ыйгарым укуктуу) органына билдирет.
10-берене

1. Мүчө мамлекеттин компетенттүү (ыйгарым укуктуу) органдары мүчө мамлекеттин башка көзөмөлдөөчү жана (же) укук коргоо органдары менен биргеликте маркировкаланууга тийиш болгон товарлардын жүгүртүлүшүн мүчө мамлекеттин мыйзамдарына ылайык камсыз кылат.
2. Ушул Макулдашуунун аткарылуусунун мониторингин жүзөгө ашыруу жана көзөмөлдөө, товарларды чек аралар аралык жүгүртүүнү көзөмөлдөө, ошондой эле керектөөчүлөргө жана башка кызыктар колдонуучуларга маркировкаланган товарлар жана аларды идентификациялоо каражаттары тууралуу маалыматтарды жеткиликтүү кылуу максатында мүчө мамлекеттердин компетенттүү (ыйгарым укуктуу) органдарынын ортосунда, мүчө мамлекеттердин компетенттүү (ыйгарым укуктуу) органдары менен Комиссиянын ортосунда товарларды маркировкалоо маалыматтык тутумунун маалыматтык кызматташтык камсыз кылынууда.

3. Мүчө мамлекеттердин компетенттүү (ыйгарым укуктуу) органдарынын ортосунда, мүчө мамлекеттердин компетенттүү (ыйгарым укуктуу) органдары менен Комиссиянын ортосунда товарларды маркировкалоо маалыматтык тутумунун алкагында маалыматтык кызматташтык Бириликтин интеграцияланган маалыматтык тутумунун каражатын колдонуу менен товарларды маркировкалоонун маалыматтык тутумунун интеграциялык компоненти менен улуттук компонентин байланыштыруу аркылуу камсыз кылынууда.
4. Маркировкаланууга тийиш болгон товарлардын жүгүртүлүшүн көзөмөлдөөнү жүзөгө ашыруу максатында мүчө мамлекеттер мыйзамдарында ушул Макулдашууда белгиленген талаптарды аткарбоо же тийиштүү түрдө аткарбоо үчүн жоопкерчиликке тартууну карашкан.

11-берене

1. Ушул Макулдашуу күчүнө киргенден баштап анын жоболору «Кийимдин предметтери, кийимге тиешелүү буюмдар жана аң териден жасалган башка буюмдар» товардык позициясы боюнча контролдук (идентификациялык) белгиси бар (4303 10 901 0 – 4303 10 906 0 жана 4303 10 908 0 субпозициясынын алдындагы  ЕЭБ ТЭИ ТН) товарларды маркировкалоого тийиштүү болуп саналат.
2. «Кийимдин предметтери, кийимге тиешелүү буюмдар жана аң териден жасалган башка буюмдар» товардык позициясы боюнча контролдук (идентификациялык) белгиси бар (4303 10 901 0 - 4303 10 906 0 жана 4303 10 908 0 субпозициясынын алдындагы ЕЭБ ТЭИ ТН) товарларды маркировкалоону жөнгө салган, ушул Макулдашуу күчүнө кирген күнү колдонууда болгон Комиссиянын чечими юридикалык күчүн сактайт жана ушул Макулдашууга каршы келбеген бөлүмдөрү колдонулат.

3. Ушул Макулдашуу күчүнө киргенден баштап төмөнкү эл аралык келишимдер күчүн жоготот:

2015-2016-жылдары «Кийимдин предметтери, кийимге тиешелүү буюмдар жана аң териден жасалган башка буюмдар» товардык позициясы боюнча контролдук (идентификациялык) белгиси бар товарларды маркировкалоону жүргүзүү боюнча пилоттук долбоорду жүзөгө ашыруу жөнүндө 2016-жылдын 8-сентябрындагы Макулдашуу;
2015-2016-жылдары «Кийимдин предметтери, кийимге тиешелүү буюмдар жана аң териден жасалган башка буюмдар»

 товардык позициясы боюнча контролдук (идентификациялык) белгиси бар товарларды маркировкалоону жүргүзүү боюнча пилоттук долбоорду жүзөгө ашыруу жөнүндө 2016-жылдын 8-сентябрындагы макулдашуунун мөөнөтүн узартуу жөнүндө 2016-жылдын 23-ноябрында кол коюлган Протокол.
12-берене

Ушул Макулдашууну колдонууда жана (же) түшүндүрүүдө чыккан талаштар 2014-жылдын 29-майындагы Евразия экономикалык бирлиги жөнүндө Келишимде белгиленген тартипте чечилет.
13-берене

Мүчө мамлекеттердин эки тараптуу макулдугу менен ушул Макулдашууга өзгөртүүлөр киргизилет, алар атайын протоколдор менен бекитилет жана ушул Макулдашуунун ажырагыс бөлүгү болуп саналат.

14-берене

Ушул Макулдашуу Бирликтин алкагында түзүлгөн эл аралык келишим болуп саналат жана Бирликтин укугуна кирет.

15-берене

Ушул Макулдашуу депозитарийдин дипломатиялык каналдар аркылуу анын күчүнө кирүүсү үчүн зарыл болгон мүчө мамлекеттердин мамлекеттик ички жол-жоболорун аткаруусу жөнүндө кабарлоону алган күндөн тарта 10 календарлык күндөн кийин күчүнө кирет.

2018-жылдын 2-февралында Алматы шаарында орус тилинде бир түп нускада түзүлдү.

Ушул Макулдашуунун түп нускасы Макулдашуунун депозитарийи болуп саналып, ар бир мүчө мамлекетке күбөлөндүрүлгөн көчүрмөсүн жөнөткөн Евразия экономикалык комиссиясында сакталат.

